Anonymous 4
Anonymous 4 oli Ameerika Ühendriikides New Yorgis asutatud naisvokaalkvartett, kes viljeles enamjaolt keskaja muusikat, kuid tegi koostööd ka nüüdismuusika heliloojatega nagu John Tavener ja Steve Reich. Ansambel asutati 1986. aastal New Yorgis, algkoosseisus olid Johanna Maria Rose, Marsha Genensky, Susan Hellauer ja Ruth Cunningham. 1998. aastal tuli Cunninghami asemele Jacqueline Horner-Kwiatek. 2008. aastal naasis Cunningham ansamblisse Johanna Maria Rose'i asemele ja oli seal kuni ansambli laialiminekuni.